अगर वीरेंद्र सहवाग कोच बनाए गए तो उनसे मुंह बंद रखने को कहा जाएगा : रिपोर्ट  
सचिन, सौरव, लक्ष्‍मण की तिकड़ी करेगी कोच का चुनाव
रवि शास्‍त्री और सहवाग हैं इस पद के लिए प्रबल दावेदार
पायबस, राजपूत और डोडा गणेश ने भी किया है आवेदन
कोच पद के लिए आवेदन की अंतिम तिथि 9 जुलाई है. सचिन तेंदुलकर, सौरव गांगुली और वीवीएस लक्ष्‍मण की तीन सदस्‍यीय समिति कोच के बारे में अंतिम निर्णय लेगी. गौरततब है कि अनिल कुंबले ने हाल ही में यह कहते हुए कोच पद से इस्‍तीफा दे दिया था कि कप्‍तान विराट कोहली के उनकी कार्यशैली को लेकर ऐतराज है. नए कोच के चयन के मुद्दे पर कई पूर्व क्रिकेटरों ने अपनी राय जाहिर की है. टीम इंडिया के पूर्व मध्‍य क्रम के बल्‍लेबाज और कमेंटेटर संजय मांजरेकर चाहते हैं कि इस विवाद को ध्‍यान में रखते हुए टीम इंडिया के नए कोच के चयन के समय कप्‍तान कोहली को विश्‍वास में लिया जाना चाहिए. उन्‍होंने कहा, भले ही कप्‍तान को कोच चयन की प्रक्रिया का हिस्‍सा नहीं बनाया जाए लेकिन उसे इस मामले में भरोसे में लिया जाना चाहिए.